વૉટ્સએપે તાજેતરમાં ઍન્ડ્રૉઇડ અને વિન્ડૉઝ ફૉન માટે તેના બૅટામાં ગ્રૂપ ડિસ્ક્રિપ્શન ફિચરનો પ્રારંભ પણ કર્યો છે. ફૉરવર્ડેડ મેસેજ અને સ્ટિકર ફીચરથી ઉલટ, આ ફીચર વપરાશકારોને દૃશ્યમાન છે અને તેને કૉડ દ્વારા સમર્થ (અનેબલ) કરવાની જરૂર નથી. ગ્રૂપમાં કોઈ પણ સભ્ય નવા ગ્રૂપ ડિસ્ક્રિપ્શન ટેબમાં લખાણમાં ફેરફાર (એડિટ) કરી શકે છે. જોકે ભવિષ્યમાં વૉટ્સએપ માત્ર ઍડ્મિનને જ આમ કરવાની છૂટ આપે તેવો સંભવ છે. ગ્રૂપ ડિસ્ક્રિપ્શન માટે અક્ષરોની મહત્ત્મ સંખ્યા ૫૦૦ અક્ષર રખાઈ છે. ઘણી વાર હવે ગ્રૂપમાં જોડાવા ઇન્વાઇટ લિંક પણ કામ કરે છે. તેથી તેના દ્વારા કોઈ વ્યક્તિ જોડાય તો તેનાથી વ્યક્તિને તે ગ્રૂપ વિશે ખ્યાલ આવે કે આ ગ્રૂપ શેનું ગ્રૂપ છે. ઉલ્લેખનીય છે કે ઇન્વાઇટ લિંક દ્વારા ગ્રૂપમાં જોડાવાની સુવિધા ૨૦૧૬માં શરૂ થઈ હતી.